Imtella' Novembru 4, 2020 - Aġġornata 4 Ta' Novembru, 2020 6:27pm Riċerka ġdida qed tindika li x-xemgħa tal-widnejn tista' possibilment titfa' dawl fuq is-saħħa mentali tal-individwu. Ir-riċerka, li għadha waħda bikrija ħafna, saret fuq 37 parteċipant, li kellhom il-livelli tal-ormon cortisol ittestjati miż-żejt tax-xemgħa f'widnejhom. Il-cortisol huwa magħruf bħala l-ormon li jgħin is-soppravvivenza billi jibgħat messaġġi ta' allarm lis-sistemi tal-ġisem jekk il-moħħ iħoss li qiegħed f'periklu. L-irwol tal-cortisol fl-ansjetà u d-depressjoni għadu mhux magħruf sew, u riċerkaturi minn University College London Institute of Cognitive Neuroscience qed jippruvaw jifhmu x'jistgħu jindikaw livelli għolja jew baxxi ta' cortisol. Attwalment il-cortisol diġà jista' jiġi mkejjel b'test tad-demm, iżda dan juri biss il-livell tal-ormon f'dak il-ħin partikolari, u jekk wieħed ikun qed jibża' mil-labra, hemm ċans li r-riżultat ma jkunx affidabbli.